ÀÉÌÃÈÉÍ ÈÒÕ-ÛÍ ЭХНИЙ 5 САРЫН ÀÆËÛÍ ÌÝÄÝÝ

Àéìãèéí ÈÒÕ-ûí Òýðã¿¿ëýã÷äèéí õóðаë 8 удаа хуралдаж 49 асуудал хэлэлцэж 180 заалт бүхий 49 тогтоол гаргаж, 106 албан тоотыг холбогдох газруудад хүргүүлээ.

Аймгийн ИТХ-ын 7-р хуралдаан хуралдаж 6 асуудал хэлэлцэж 39 заалт бүхий 10 тогтоол гаргалаа.Аймгийн концессийн зүйлийн жагсаалт, хувийн хэвшил, иргэний байгууллагыг дэмжих, хамтран ажиллах чиглэлийг батлаж, газар зохион байгуулалтын төлөвлөгөөнд өөрчлөлт оруулж, орон нутгийн татварын бааз суурийг нэмэгдүүлэх зарим арга хэмжээний тухай тогтоол гаргаж 2014 оны орон нутгийн төсөвд өөрчлөлт орууллаа.

Аймгийн биеийн тамир спортыг хөгжүүлэх хөтөлбөр, хөдөлмөрийн аюулгүй байдал, эрүүл ахуйн орчныг сайжруулах аймгийн дэд хөтөлбөр, хөтөлбөрүүдийг хэрэгжүүлэх төлөвлөгөө, битүү захын ажиллах дүрэм, орон сууцны болон үйлчилгээний барилгын орчны тохижилт, хөндөгдсөн газарт нөхөн сэргээлт хийх аж ахуйн нэгж, нөхөрлөлийг сонгон шалгаруулах, үйл ажиллагаанд нь хяналт тавих, албан байгууллага, аж ахуйн нэгжүүдийг камержуулах, ИТХ-ын дэргэдэх ахлах зөвлөхүүдийн ажиллах, Мини захыг менежментийн гэрээгээр ажиллуулах этгээдийг сонгон шалгаруулах уралдаант шалгаруулалтын журмыг хэлэлцэн баталлаа.

Сумын ИТХ-аас сар бүр авах мэдээний жагсаалтыг гарган хүргүүлж аймгийн ИТХ-ын мэдээллийн баазыг бүрдүүлж байна.

Улсын төсвийн хөрөнгө оруулалтаар баригдсан Хүүхэд залуучуудын парк, Бурхан багшийн сэрэг дүр хөшөө бүхий цэцэрлэгт хүрээлэнг төсөл сонгон шалгаруулалтаар, аялал жуулчлалын гэр баазыг нээлттэй дуудлага худалдаагаар худалдах, орон нутгийн өмчийн концессийн зүйлийн жагсаалт батлаж, орон нутгийн өмчит “Худалдааны төв” улсын үйлдвэрийн газрыг байгууллаа.

Аймгийн ИТХ-ын нөхөн сонгуулийн хороог татан буулгаж , ОНӨ-ийн албаны өмч хөрөнгийг ажлын албанд шилжүүлж, ажилтнуудын ажлын байрны тодорхойлолтыг гаргав.

Тэс сумын ахлах сургуулийг Монгол улсын Гавьяат эдийн засагч Мятавын Лхамсүрэнгийн, Хилийн цэргийн 245-р ангийг Монгол улсын баатар Бэгзийн Гивааны нэрэмжит болголоо.

Улаангом суманд Улсын физикийн 27-р олимпиадад физикийн ухааны доктор эрдэмтэд, багш, сурагчид, 21 аймаг, нийслэлийн 9 дүүргийн нийт 250 гаруй хүн оролцож, Увс аймгийн ИТХ, ЗДТГ, ЕБС, цэцэрлэг болон БШУЯ, Цөмийн энергийн газар, Иргэний агаарын Eznisairways, Аero Mongolia зэрэг төрийн болон төрийн бус байгууллага, хувь хүн, аж ахуйн нэгж, компаниуд  санхүүгийн туслалцаа үзүүлж  хамтран ажиллалаа. Манай аймгийн багш нар 1мөнгө 2 хүрэл, 2 сурагч мөнгөн медаль хүртлээ.

Улаангом сумын 4-р баг, Өндөрхангай, Түргэн суманд аймгийн ИТХ-ын нөхөн сонгуулийг 4-р сарын 19-нд явуулж сонгогдсон төлөөлөгчдийн бүрэн эрхийг батлалаа.

Бэлчээрийн менежментийг боловсронгуй болгох, “Том төрөөс ухаалаг төр рүү” хэлэлцүүлэг, ҮАБЗ-ийн зөвлөмжийн мөрөөр зохион байгуулсан ажлын үр дүн, ”Чандмань–Увс” “Цахилгаан түгээх сүлжээ” компаний сонсголыг сонсож, аймгийн ИТХ-ын ажлын албаны бүтцэд өөрчлөлт оруулж, аймгийн ИТХ-ын Хороодын дарга, сумдын ИТХ-ын дарга, нарийн бичгийн дарга нарын цалин, зэрэг дэв, нэмэгдлийг шинэчлэн тогтоов.

НӨУБ-ын үйл ажиллагааны журмуудыг хэвлүүлж сумын ИТХ, аймгийн ИТХ-ын төлөөлөгчдөд хүргүүлэв.

ГХУСАЗЗ-ийн жилийн ажлын төлөвлөгөө гарган сумдын гэмт хэргээс урьдчилан сэргийлэх ажлын тайланг сар бүр нэгтгэн цагдаагийн газарт мэдээлж, хүүхэд, эмэгтэйчүүдийг гэр бүлийн хүчирхийллээс хамгаалах байнгын ажиллагаатай байртай болохоор хэлэлцүүлэг зохион байгуулав.

Архидан согтуурахтай тэмцэх, архи тамхины хуулийг хөдөө орон нутагт сурталчлах зорилгоор цагдаагийн газар, АА ассоциаци хамтран бүсчилсэн сургалт мээддлийг хийж байна. Иргэдэд үйлчлэх “Итгэлтэй утас” 70452525 байнга ажиллуулж сэтгэл зүйн зөвлөгөө өгч байна. Байгаль орчныг хамгаалах, хууль бусаар мод бэлтгэх гэмт хэрэгтэй тэмцэхээр холбогдох байгууллагуудын ажлыг эрчимжүүлэх хяналт тавин ажиллаж байна.

Бэлчээр, төлбөр тооцог түргэн гүйцэтгэх чадамж, аймгийн хөгжлийн хандлага залуучууд, эмэгтэйчүүд гэсэн хэлэлцүүлгүүдийг зохион байгууллаа.

Өргөн хэрэглээний бараа, бүтээгдэхүүний үнийн өсөлтөнд нөлөөлж буй хүчин зүйлс, үнийн хөөрөгдлөөс урьдчилан сэргийлэх, бодит өсөлтийг тогтоох болон Улаангом сумын түгээмэл тархацтай ашигт малтмалын орд газрын байдал, тоосгоны болон карьерын үйлдвэрлэлтэй танилцах түр ажлын хэсгийг байгуулан ажиллаж байна.

Бөхмөрөн, Зүүнхангай, Өмнөговь, Өндөрхангай, Тэс, Ховд сум үүсэн байгуулагдсаны 90 жилийн ой, Чандмань-Эрдэм ахлах сургууль, Улаангом сумын 2-р цэцэрлэгийн 50 жилийн ойг 7-8 сард тэмдэглэн өнгөрүүлэхээр тогтоолоо.

Мөн орон нутгийн өмчит байгууллагуудын 84587,5 сая төгрөгийн хөрөнгийг актлах, 1 591 077,1 сая төгрөгийн хөрөнгийг балансаас балансад шилжүүлэх, 50,4 сая дуудлага худалдаагаар худалдахаар боллоо.

Төрийн дээд одон, медалиар шагнуулахаар ЗДТГ-аас ирүүлсэн саналыг хэлэлцээд Гавьяат цолоор 5, Хөдөлмөрийн гавьяаны улаан тугийн одонгоор 6, Алтан гадас одонгоор 25, Цэргийн хүндэт медалиар 1, Хөдөлмөрийн хүндэт медалиар 39 хүнийг шагнуулахаар Ерөнхийлөгчид уламжилж, материалыг Тамгын газарт хүргүүлсэн.

Сумдын ИТХ-ын болон Засаг дарга, нарийн бичгийн дарга нарын семинарийг зохион байгуулж 2013 оны сумдын ажлыг дүгнэж, аймгийн эдийн засаг, нийгмийг хөгжүүлэхээр 2014 онд дэвшүүлсэн зорилтуудыг танилцуулав.

“Нутгийн өөрөө удирдах байгууллагын чадавхийг бэхжүүлэх нь”төслийн хүрээнд аймаг,

сумдын  төлөөлөгчдийг  чадавхижуулах  сургалтыг  амжилттай зохион байгуулж, сургалтанд  нийтдээ 19 сумын 390 гаруй төлөөлөгчид идэвхтэй  оролцов.

Сумдын ИТХ-ын 2013 оны ажлыг дүгнэж аймгийн ИТХ-ын “Шилдэг ажилтан” өргөмжлөлөөр Давст сумын ИТХ-ын дарга Д.Ганбаатар, Ховд сумын ИТХ-ын нарийн бичгийн дарга Д.Ганбат, Зүүнговь сумын иргэний танхимын ажилтан Э.Лхагважамц, аймгийн ИТХ-ын “Өргөмжлөл”, мөнгөн шагналаар Ховд, Цагаанхайрхан сумын ИТХ-ын дарга Ш.Даваасамбуу, Д.Эрдэнэ-Очир, Давст, Өндөрхангай сумын ИТХ-ын нарийн бичгийн дарга Б.Ичинхорлоо, А.Даваажаргал, Цагаанхайрхан, Бөхмөрөн сумын иргэний танхимын ажилтан С.Энхтуяа, Г.Бүрэнжаргал нар шалгаран шагнуулав.

МНУХ-оос зарласан ”Нутгийн удирдлага” сэтгүүл захиалах болзолт уралдаанд Увс аймаг тэргүүн байр эзэлж, 6 сум тэргүүний сумаар шалгарч МНУХ-ны “Хүндэт өргөмжлөл”-өөр, МНУХ-ны Соёмбо медалиар 9, “Нутгийн удирдлагын тэргүүний ажилтан” цолоор 5, ”Хүндэт Өргөмжлөл”–өөр 4 хүнийг шагнаж урамшууллаа.

Тайваньтай эхлүүлсэн харилцааг өргөжүүлэх үүднээс аймгийн ИТХ-ын 12 төлөөлөгч

1-р сарын 16-23-нд Тайбэй хотод ажиллаж төр захиргааны болон эрүүл мэнд, боловсрол, модон эдлэл, чацаргана боловсруулах салбарын хамтын ажиллагааг гүнзгийрүүлэх, туршлага судлах зорилгоор айлчлал хийгээд ирлээ.

ОХУ-ын Тува улсын Дээд хурал  ба Увс аймгийн ИТХ-ын хамтын ажиллагааны хүрээнд Тува улсын Дээд хурлын төлөөлөгчид, Кызыл хотын 12,2-р сургуулийн захирал нар Увс аймагт хүрэлцэн ирж дунд сургуулийн 9-11-р ангийн сурагчдын дунд орос хэлний олимпиадыг  2 сарын 17-20 өдрүүдэд амжилттай зохион байгуулж 1-3-р байр эзэлсэн болон тусгай номинациудад шалгарсан сурагчдыг бэлтгэсэн багш нарын хамт Кызыл хотод 3-р сард зохиогдох орос хэлний олимпиадад оролцох эрх, экскурс аялалаар явахыг урилаа. Мөн Улаангомын 3, 4-р сургууль 12, Чандмань эрдэм, Увс Эрдэм сургуулиуд Кызыл хотын 2-р сургуультай хамтран ажиллахаар харилцан ярилцлаа.

Тува улсын Дээд хурлын Эдийн засгийн байнгын хорооны дарга Маргарита Михайловна, Тува улсын Дээд хурлын төлөөлөгч нар Увс аймгийн ИТХ-ын Тэргүүлэгч М.Ганбаатар, Э.Баатарсан, ҮХААЖДҮ-ын газрын дарга Ж.Александр жижиг дунд үйлдвэрлэл, бизнес эрхлэгч нартай уулзаж 5-р сард Тува улсын бизнес эрхлэгчид Увс аймагт ирж бизнес эрхлэгчид харилцан туршлага судлахаар боллоо.

Аймгийн ИТХ-ын дарга Ч.Чимэд хилийн цэргийн 0245-р ангийн 2013 оны ажлын тайлан, дунд хугацааны хөгжлийн хөтөлбөр болон 2014 онд хийж хэрэгжүүлэх ажилтай танилцлаа.

Улаангом сумын ИТХ, Иргэний танхим, Хотын хөгжил, цэцэрлэгжүүлэлтийн газрын үйл ажиллагаа, Өмнөговь, Тариалан сумдын уул уурхайн улмаас хөндөгдсөн газар, гар аргаар алт олборлогч иргэдтэй уулзаж, БОХ, УНАСТХГ-ын захиргаа, Увс нуур- Тэс голын сав газрын зөвлөлийн ажилтай БОЭТБхороо, Улаангом сумын эргэн тойрны тоосгоны үйлдвэрүүд, байгалийн дагалдах ашигт малтмалын ашиглалт, карьерын үйл ажиллагаатай ажлын хэсэг, Хороо, төлөөлөгчдийн хэсэг газар дээр нь очиж танилцлаа.

Аймгийн ИТХ-ын төлөөлөгчид ЗДТГ-ын түшмэлүүдийн 2014 онд хийх бүтээлч шинэ ажлуудтай танилцаж зөвлөгөө өглөө.

Аймгийн ИТХ-ын 5,6-р хуралдаан дээр төлөөлөгчдийн гаргасан 100 саналыг 8 байгууллагад, 7-р хуралдааны 72 саналыг 5 байгууллагад албан тоотоор уламжиллаа.

Аймгийн иргэний танхимын дэргэд ахлах зөвлөхүүдийн зөвлөл байгуулан, зөвлөхүүдтэй уулзалт хийх ажлыг зохион байгууллаа. Бичмэл сэтгүүлийн нэг дугаар, Онцлох мэдээний 3 дугаарыг гаргаж сумдын ИТХ-д хүргүүллээ.

Сумдын ИТХ-ууд давсан орлогоос зохих хэмжээний мөнгийг багийн ИНХ-ын үйл ажиллагаанд хуваарилан зарцуулж байхыг зөвлөж байна.

МВС, САМА телевизтэй сурталчилгааны ажлын гэрээг шинэчлэн байгуулж ИТХ-ын үйл ажиллагааг тогтмол мэдээлэн сурталчилж байна.

2014 оны ажлын төлөвлөгөөнд туссан нийт ажлыг сарын хуваарьт оруулан холбогдох талуудад хүргүүлэн танилцуулж сар бүрээр ажлаа төлөвлөсөн. Нэг ойлголттой, нэгдмэл зохион байгуулалттай ажилласнаар аймгийн ИТХ-ын үйл ажиллагаа нь “Оролцоонд тулгуурласан, ил тод нээлттэй”байдлыг хангах стратегийг хэрэгжүүлж байна.